Document ID: 31995R3079

NEUVOSTON ASETUS (EY) N:o 3079/95,
annettu 21 päivänä joulukuuta 1995,
yhteisön pyyntikiintiöiden jakamisesta Grönlannin vesillä vuodeksi 1996
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
Euroopan talousyhteisön sekä Tanskan hallituksen ja Grönlannin maakuntahallituksen välisen kalastusta koskevan sopimuksen (2), jäljempänä kalastussopimus, voimassaoloa jatketaan uudella kuusivuotiskaudella 31 päivään joulukuuta 2000,
Euroopan yhteisö sekä Tanskan hallitus ja Grönlannin maakuntahallitus ovat hyväksyneet kalastusta koskevan sopimuksen kolmannen pöytäkirjan, jossa vahvistetaan kalastusehdot ja erityisesti pyyntikiintiöt Grönlannin vesillä kalastaville yhteisön aluksille 1 päivästä tammikuuta 1995 31 päivään joulukuuta 2000,
alukset, jotka eivät purjehdi jäsenvaltioiden lipun alla, voivat käyttää näitä kiintiöitä siltä osin kuin se on yhteisön kolmansien maiden kanssa tekemien kalastussopimusten toimivuuden kannalta tarpeen,
yhteisö ilmoittaa Grönlannista vastaaville viranomaisille suhtautumisestaan lisäpyyntimahdollisuuksien, joihin viitataan sopimuksen 8 artiklassa, tarjouksiin kuuden viikon kuluessa tarjouksen vastaanottamisesta,
pyyntimahdollisuudet olisi jaettava kiintiöinä jäsenvaltioiden kesken niiden tehokkaan hoidon varmistamiseksi asetuksen (ETY) N:o 3760/92 8 artiklan mukaisesti, ja,
tässä asetuksessa tarkoitettuun kalastustoimintaan sovelletaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (3) säädettyjä valvontatoimenpiteitä,
ON ANTANUT TÄMÄN ASETUKEN:
1 artikla
Yhteisön pyyntikiintiöt Grönlannin vesillä vuodeksi 1996 jaetaan liitteen mukaisesti.
2 artikla
Jos Grönlannista vastaavat viranomaiset tekevät kalastussopimuksen 8 artiklan mukaisen tarjouksen lisäpyyntimahdollisuuksista, neuvosto tekee määräenemmistöllä komission ehdotuksesta päätöksen tarjouksesta kuuden viikon kuluessa siitä kun tarjous saatiin.
3 artikla
Tämä asetus tulee voimaan 1 päivänä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1995.

Labels: 18
6